open-index/open-wikipedia-markdown huggingface dataset:
Anders Morgenthaler

**Anders Morgenthaler** (født 5. desember 1972) er en dansk tegner, forfatter, filminstruktør og tv-programleder. 

Anders Morgenthaler er utdannet fra Designskolen Kolding og Den Danske Filmskole. Han har vært med på å lage Danmarks radios barne-tv-serie «KatjaKaj og BenteBent», og har instruert flere musikkvideoer. I 2006 fikk han sin spillefilmdebut som instruktør på animasjonsfilmen *[[Princess (film)|Princess]]*. Samme år fikk han Nordisk Film Prisen.

Morgenthaler står bak internett-tegneserien Wulffmorgenthaler, i samarbeid med Mikael Wulff. Wulffmorgenthaler er også blitt et tv-show. Morgenthaler medvirker i showet som en karikatur på barne-tv-tegnere.

Andreas Morgenthaler har skrevet og tegnet to barnebildebøker, i en serie som heter «Morgenthalers Dyrefabler».

I 2010 ble han tildelt Orla-prisen for beste billedbok for *Carsten & Gittes Bedste Historier*.
## Referanser


## Eksterne lenker
* 
* 
*  wulffmorgenthaler.com
Katalansk ortografi

**Katalansk ortografi** tar for seg rettskrivinga til det romanske språket katalansk.

## Alfabet
Det katalanske alfabetet er basert på det latinske, og består av 27 bokstaver. Bokstavene ,  og  brukes bare til å skrive enkelte lånord og fremmedspråklige navn (med unntak av *y* i digrafen ).

## Digrafer
Katalansk har åtte digrafer:
* **ig** representerer  etter en vokal: *puig*
* **ix** representerer  etter en vokal: *mateix*
* **tg** representerer : *prometatge*
* **tj** representerer  i slutten av ord, ellers : *corretja*
* **tx** representerer : *despatx*
* **[[ll (bokstav)|ll]]** representerer : *lluna*
* **[[l·l]]** (*ela geminada*) representerer  (lang /l/): *anul·lar*
* **ny** representerer : *any*

## Aksenter
Katalansk bruker akutt aksent (*é, í, ó, ú*) for å markere trykksterke lukka vokaler, og grav aksent (*à, è, ò*) for å markere trykksterke åpne vokaler:
* *també* 
* *pròxim* 

Hvis en trema (*ï, ü*) forekommer over *i* eller *u* i det som ellers ville vært en diftong, splittes diftongen til en hiatus:
* *raïm* 
* *taüt* 

I tillegg til dette, representerer  /w/ mellom /g/ og en frontvokal ( uttales vanligvis /g/ foran frontvokaler):
* *ungüent* 

## Referanser
Edgar Syers

**Edgar Morris Wood Syers** (født 18. mars 1863, død 16. februar 1946) var en britisk sportsutøver som konkurrerte i kunstløp.

Syers vant en olympisk bronsemedalje i kunstløp under OL 1908 i London. Sammen med sin kone, Madge Syers kom han på tredjeplass i parløp.

## Olympiske medaljer
* 1908  London –  Bronse i kunstløp, parløp

## Eksterne lenker
*
Melbourne lufthavn, Tullamarine

**Melbourne lufthavn** er en flyplass i Australia.

Flyplassen er Melbourne intenasjonale lufthavn, og har nest mest trafikk i landet, med 24&nbsp;260&nbsp;000 reisende sesongen 2007−2008. Palsseingen er ved drabantbyen Talluamarine med 6&nbsp;541 innbyggere, 23 km nord for Melbourne. Den eies og drives av Australia Pacific Airports Corporation Limited. Flyplassen ble vedtatt utbygget i 1959 for å erstatte Essendon lufthavn, som hadde sprengt kapasitet. Offisiell åpning ble foretatt 1. juli 1970.

## Flyselskaper og destinasjoner

## Statistikk

## Referanser

## Eksterne lenker
*
Allround-VM på skøyter 1933, kvinner

**Allround-VM på skøyter 1933, kvinner** ble arrangert  på Frogner stadion, Oslo 5. og 6. februar 1933. Mesterskapet ble arrangert av Oslo Skøiteklub, og det er ikke anerkjent som et offisielt verdensmesterskap.
Liselotte Landbeck   fra Østerrike ble mester.

## Distanse medaljører

## Sammenlagt

## Eksterne lenker
* 
* 
*
Väinö Bremer

**Väinö Elias Bremer** (født 24. april 1899 i Åbo, død 23. desember 1964) var en finsk sportsutøver som deltok i de olympiske leker 1924 i Chamonix.

Bremer vant en olympisk sølvmedalje under vinter-OL 1924 i Chamonix. Han var med på det finske laget som kom på andreplass i militært patruljeløp bak Sveits. Det var seks lag som deltok i konkurransen som ble avviklet 31. januar 1924 men det var kun fire lag som fullførte. De andre på laget var August Eskelinen, Heikki Hirvonen og Martti Lappalainen.

Bremer deltok også under sommer-OL 1924 i Paris, han kom på niendeplass i moderne femkamp.

## OL-medaljer
* 1924  Chamonix -  Sølv militært patruljeløp lag  Finland  

## Eksterne lenker
*
EM på skøyter 1966, menn

**EM på skøyter 1966, herrer** ble avholdt på IJsselstadion i Deventer, Nederland den 22. og 23. januar 1966 med 29 deltakere fra 10 nasjoner.

Nederlandske Ard Schenk vant mesterskapet foran sin landsmann Kees Verkerk og sovjetrussiske Valerij Kaplan.

## Medaljevinnere
;Sammenlagtmedaljer

;Distansemedaljer

## Sammenlagt

## Eksterne lenker
* 
*  for EM på skøyter 1966 for menn.
*  Resultater (ny) på www.ISU.html.infostradasports.com sine nettsider.
*  Medaljeoversikt og resultater (ikke komplett, mangler  Moe (NOR) som ikke startet på 1 500 m) på The-Sports.org
* 
;Videoer på YouTube
*  med 1t 15min 16sek
*  med 1t 8min 25sek
Piper Laurie

**Piper Laurie** (1932–2023) var en amerikansk skuespiller kjent fra filmer som *[[Storbyens haier]]*, *[[Carrie]]*, *[[Kjærligheten trenger ingen ord]]* og TV-serien *[[Twin Peaks]].*

Hun spilte i 48 filmer og 65 tv-produksjoner i løpet av karrieren. Hun gjorde også flere sceneopptredener, deriblant på Broadway.

## Bakgrunn
Laurie ble født Rosetta Jacobs i Detroit i Michigan. Hun var datter av de jødiske immigrantene Charlotte Sadie Alperin og Alfred Jacobs, en møbelhandler med røtter i Polen. Hun flyttet til Los Angeles i ung alder og undertegnet en avtale med Universal Pictures da hun var 17.

## Karriere
Laurie filmdebuterte i en birolle i komedien *[[Louisa]]* (1950) med Ronald Reagan i hovedrollen. Hun hadde etter det ledende roller i en rekke eventyr og filmkomedier som blant annet *[[The Milkman]]* (1950), *[[Francis Goes to the Races]]* (1951), *[[Has Anybody Seen My Gal?]]* (1952), *[[Son of Ali Baba]]* (1952), *[[The Golden Blade]]* (1953) og *[[Johnny Dark]]* (1954). I denne perioden spilte hun sammen med kjente skuespillere som Tony Curtis og Rock Hudson. I 1955 dro hun til New York for å delta i diverse TV-produksjoner slik som *The Best of Broadway* (1955), *Robert Montgomery Presents* (1955), *Front Row Center* (1956) og *Westinghouse Desilu Playhouse* (1959). Hun hadde i denne perioden også noen opptredener i TV-filmer, slik som *The Road That Led Afar* og *The Ninth Day* (1956).

I 1961 returnerte Laurie til Los Angeles for å spille en av de ledende rollene mot Paul Newman i dramafilmen *[[The Hustler]]*, en rolleprestasjon som året etter førte til at hun ble nominert til en Oscar for beste kvinnelige hovedrolle. På 1960- og 1970-tallet hadde hun også en del engasjement på scenen, blant annet på Broadway.

I 1976 spilte hun rollen som den religiøst fanatiske moren til Carrie i skrekkfilmen *[[Carrie]]* og i 1986 hadde hun en sentral rolle i *[[Kjærligheten trenger ingen ord]]*. I 1990 fikk hun rollen som den slue Catherine Martell i serien *[[Twin Peaks]]*. Deretter hadde hun en sentral birolle i *[[Storyville (film)|Storyville]]* (1992) og i Dario Argentos skrekkthriller *Trauma* (1993). Hun har etter det hatt diverse roller i en rekke mindre markante spillefilmer, samt TV-filmer og gjesteopptredener i flere kjente TV-serier.

## Priser
I 1987 ble hun tildelt en Emmy for sin rolle i TV-filmen *Promise*, og i 1991 ble hun tildelt en Golden Globe for sin rolle i *Twin Peaks*.

Laurie ble nominert til Emmy-prisen syv ganger (1958, 59, 81, 83, 84, 90, 91 og 99) og Golden Globe tre ganger (1977, 84 og 87). Hun ble også Oscar-nominert tre ganger; Første gang i 1962 i kategorien for beste kvinnelige hovedrolle i filmen *The Hustler*, andre gang i 1977 i kategorien for beste kvinnelige birolle for *Carrie* og tredje gang i 1987 (samme kategori) for *[[Children of a Lesser God]]*.

## Privatliv
Piper giftet seg i 1962 med journalist og kritiker Joseph Morgenstern. De fikk ett barn sammen og ble skilt i 1981.

## Referanser


## Eksterne lenker
*
Bestumkilen Roklubb

**Bestumkilen Roklubb** (**BKR**) er en roklubb basert i Oslo. Klubb- og båthuset ligger i Bestumkilen (mellom Skøyen og Vækerø), og klubben tilhører Oslo rokrets i Norges Roforbund. Klubben het opprinnelig **Oslo Kvinnelige Roklubb** (**OKR**), og var i sin tid Norges  eneste roklubb for kvinner.

Bestumkilen Roklubb hadde i 2010 118 medlemmer fra ca. 25 år og oppover. Fra å være en konkurranseroerklubb frem til ca. 1990 med flere nasjonale og internasjonale medaljer og finaler, deltar medlemmene hovedsakelig i nasjonale regattaer og i FISA World Masters. Roklubben har en bred båtpark med alt fra singelscullere til åtter av konkurransemateriell, samt diverse tur-/treningsbåter tilpasset norsk vær og vind.

Bestumkilen Roklubb har flere seire i konkurransen Älvrodden, verdens lengste åtterløp. Her ros det en distanse på 20&nbsp;km fra Kungälv til Göteborg på Göta älv. Roklubben har også vært representert ved alle de siste års FISA World Masters.

## Historie

Oslo Kvinnelige Roklubb ble stiftet 12. juni 1929 etter initiativ av Harriet Hafsøe. Den første tiden holdt klubben til på leiet tomt hos Oslo seilforening på Lille Herbern, men i 1934 ble klubbhuset flyttet til Sjølyst.

Den første tiden klubben eksisterte var eneste roform for kvinner såkalt *stilroing* (der roernes holdning og bevegelser bestemte hvem som vant), men OKR forsøkte seg snart med *kapproing med begrenset takt*. I 1934 deltok klubben i sin første konkurranse, og vant både første og annen premie ved Den internasjonale Københavns Regatta.

Under andre verdenskrig var det liten aktivitet, men klubben klarte å unngå at klubbhuset ble overtatt av tyskerne. Etter krigen måtte klubbhuset igjen flyttes, etter at den innerste delen av kilen skulle fylles ut. Klubben klarte å få en ny tomt på Maritim, og det nye klubbhuset, finansiert av tippemidler, stod klart 14. mai 1961.

1970-tallet var OKRs gullalder i konkurransesammenheng. I Øst-Tyskland i 1972 sørget roere fra Oslo Kvinnelige Roklubb for at Norge for første gang stilte i kvinneklassen i EM, og OKR-roere deltok både i EM i Sovjetunionen i 1973, VM i 1974 og 1975, og Montreal-OL i 1976. I Montreal deltok Tone Pahle i singelsculler, og ble dermed Oslo Kvinnelige Roklubbs første OL-deltager. Utover på 1980-tallet dabbet imidlertid konkurranseroingen i OKR av, blant annet som en følge av økonomi og at større klubber som Christiania og NSR åpnet for kvinnelige medlemmer.

Etter at idrettens lovverk ikke lenger tillot kjønnssegregerte klubber fikk OKR sine første aktive mannlige medlemmer i 2001, 16 år etter at den siste rene herreklubb åpnet for kvinnelige medlemmer. I 2002 ble de første menn valgt inn i foreningens styre, og et par år senere skiftet klubben navn til *Bestumkilen*.

## Referanser
**Oslo Kvinnelige Roklubb* 1929–2004. Jubileumsbok fra klubbens 75-årsmarkering. I redaksjonen: Ellen Marie Hansen, Kjersti Storm og Vivi Christensen




## Eksterne lenker
* Bestumkilen Roklubbs nettsider
Hyllestadfjorden

**Hyllestadfjorden** er en fjordarm til Åfjorden i Hyllestad kommune i Sogn og Fjordane. Fjorden har en lengde på cirka 4 kilometer og strekker seg sørøstover og inn til selve tettstedet Hyllestad. Fjorden har innløp mellom Lauvholmene i vest og Katleneset i øst. På andre siden av Katleneset begynner Sørefjorden som går parallelt med Hyllestadfjorden. Hele fjorden ligger på sørsiden av Katlenova, som skiller de to fjordene.

Fv62 går på sørsiden av fjorden. 

## Referanser
Hallangspollen

**Hallangspollen** er en fjordarm av Indre Oslofjord som strekker seg fra Drøbaksundet og nordøstover sør for Hallangen i Frogn kommune. Fjorden ender ved Hallangspollen naturhavn som er en småbåthavn. 

Hallangspollen går fra Gylteholmen og cirka 3-3,5 km innover mot småbåthavnen.

## Eksterne lenker

* Om Hallangspollen, fra Oslofjordens Friluftsråd
* Nettsted for Hallangspollens vel
Georges Berthet

**Georges Berthet** (født 18. september 1903, død 14. august 1979) var en fransk sportsutøver som deltok i de olympiske leker 1924 i Chamonix og 1928 i Amsterdam.

Berthet vant en olympisk bronsemedalje under vinter-OL 1924 i Chamonix. Han var med på det franske laget som kom på tredjeplass i militært patruljeløp bak Sveits og Finland. Det var seks lag som deltok i konkurransen som ble avviklet 31. januar 1924 men det var kun fire lag som fullførte. De andre på laget var Camille Mandrillon, André Vandelle og Maurice Mandrillon.

Berthet deltok som i roer i åtter under sommer-OL 1928 i Amsterdam.

## OL-medaljer
* 1924  Chamonix -  Bronse militært patruljeløp lag  Frankrike 

## Referanser


## Eksterne lenker
*
Marco Sullivan

**Marco Sullivan** (født 27. april 1980 i Truckee, California) er en amerikansk alpinist. Han har kjørt for det amerikanske landslaget siden 1999. I 2002 ble han amerikansk mester i Super-G og i 2007 og 2009 i utfor.

Han markerte seg på nasjonalt nivå i 1999, da han tok bronse i det amerikanske mesterskapet i utfor. Året etter tok han bronsemedaljen i junior-VM i slalåm i kanadiske Lac Beauport. På mesterskapets siste dag pådro han seg en korsbåndavrivning som bremset hans sportslige utvikling.

Den 7. desember 2001 fikk han sin debut i verdenscupen, uten å markere seg. I OL 2002 i Salt Lake City ble han beste amerikanske utøver i utforrennet med en niendeplass.

I de påfølgende sesongene etablerte Sullivan seg i verdenscupen, uten å nå helt opp. I desember 2002 fikk han sin første plassering blant de 10 fremste, med en sjetteplass i utforrennet i Beaver Creek. I VM 2003 i St. Moritz ble han nr. 17 i super-G. I desember 2004 fikk han en ny skade i korsbåndet, som igjen førte til et flere måneders skadeavbrekk.

I januar 2006 var han tilbake med 16.-plass i utfor i Lauberhornrennene og 14.-plass i Kitzbühel. I desember 2006 kom hans andreplassering blant de ti beste. 24. november 2007 kom han på seierspallen for første gang, i Lake Louise tok han andreplassen i utfor. To måneder senere, 26. januar 2008, kom så hans første verdenscupseier, denne gangen i utforløypa i Chamonix. Sullivan endte på fjerdeplass i sammendraget i utforcupen.

## Verdenscupseire

## Eksterne lenker
* 
*
Stig Nord

**Stig Helge Nord** (født 2. mars 1964) er en norsk fotballtrener og tidligere fotballspiller fra Eid i Sogn og Fjordane. Før 2006-sesongen kom han til Sogndal fotball som hovedtrener fra 3.-divisjonsklubben Førde IL Fotball. Han har også tidligere spilt aktiv fotball for Sogndal.

## Referanser


## Eksterne lenker
*
Belukha

**Belukha** (russisk: Белуха; altaisk *Muztau*) er et fjell i Katunfjellene og er den høyeste fjelltoppen i Altajfjellene i Russland og Kasakhstan. Det er en del av verdensarvstedet kalt De gylne fjellene i Altaj. 

Belukha har to topper som stiger opp langs grensen mellom Russland og Kasakhstan, like nord for stedet der disse to møter grensen til Kina og Mongolia. Det er flere mindre isbreer på fjellet. Av de to toppene er den østlige toppen den høyeste med 4&nbsp;506 meter over havet, mens den vestlige er 4&nbsp;440 meter over havet.

Belukha ble først besteget i 1914 av Tronov-brødrene. De fleste som klatrer fjellet går opp den samme sørlige ruta som de tok første gang. Selv om Altajfjellene er lavere enn mange andre fjellkjeder i Asia er de særdeles fjerntliggende og det tar mye tid og planlegging å komme hit. 

## Referanser


## Eksterne lenker
* Altajreservatet
Peter Rzehak

**Peter Rzehak** (født 8. februar 1970 i Brixlegg) er en tidligere østerriksk alpinist. Karrieren som utfor- og Super-G-spesialist ble stadig vekk avbrutt av skader. Rzehaks største meritt var andreplassen i utforrennet i Kitzbühel i 1999.

Under junior-VM i 1988 tok Rzehak bronse i utfor, året etter tok han bronse i super-G. I 1990 kjørte han sitt første renn i verdenscupen. Totalt samlet han fem pallplasseringer i verdenscuprenn (4 i utfor, 1 i super-G).

På grunn av skadeproblemer la Rzehak opp som alpinist våren 2004.

## Pallplasseringer i verdenscupen

## Referanser


## Eksterne lenker
*
Transalp Challenge

**Transalp Challenge** er et åtte dagers etapperitt på terrengsykkel over Alpene med en gjennomsnittlig totaldistanse på 600 km over rundt 20&nbsp;000 høydemetre.

Rittet er åpent for alle, og det deltar amatører og profesjonelle fra hele verden. Man konkurrerer i tomannslag i en av klassene *kvinner,* *menn*, *mixed*, *master* menn eller *grand master* menn. Etappene varierer fra år til år, men man starter alltid nord for Alpene og avslutter i Riva del Garda ved Gardasjøen. 

Transalp Challenge ble arrangert for første gang i 1998, og har siden blitt arrangert hvert år. I 2008 startet 550 lag hvorav ca. 500 fullførte.

## Eksterne lenker
* 
* Deltakerrapport 2007 (svensk)
* Deltakerrapport 2006 (svensk)
* Deltakerrapport 2003
DS «Røst»

**DS «Røst»** (kallesignal JTDV / LETE) var et kystruteskip som ble overlevert Vesteraalens Dampskibsselskab (VDS) i 1898. Skipet var byggnummer 80 ved Trondhjems Mekaniske Værksted (TMV), og var bygd for lokalruter i Lofoten og Vesterålen. I 1899 ble DS «Røst» satt inn som avløserskip i hurtigruten for første gang. I 1944 deltok skipet i tvangsevakueringen av Finnmark.  I 1952 sank DS «Røst» nær vraket av «Tirpitz», og ble senere hevet og hugget opp.

## Historie

DS «Røst» ble overlevert Vesteraalens Dampskibsselskab i juni 1898, og ble satt inn i lokaltrafikk i Lofoten og Vesterålen. Mellom 1899 og 1905 ble skipet i tillegg benyttet som avløserskip for rederiets hurtigruteskip DS «Vesteraalen». 13. januar 1912 grunnstøtte DS «Røst» og sank ved Mortsund i Lofoten. Skipet ble hevet og slept til Bergen hvor hun ble reparert og forlenget med 4,9 meter ved Mjellem & Karlsen Verft. Fra sommeren 1916 til våren 1917 var DS «Røst» tilbake i hurtigruten som avløserskip. Skipet ble også benyttet i denne rollen fra 1919 til 1920. Etter dette gikk DS «Røst» som skoleskip.

Under det første Lofotraidet 4. mars 1941, befant DS «Røst» seg i Svolvær sammen med DS «Finmarken». Den britiske flåte-kommandøren ville ta begge skipene ut i Vestfjorden og senke dem, noe kaptein Jørgensen på DS «Finmarken» protesterte voldsomt mot. Hans protester ble tatt til følge, og begge skipene ble spart. I 1944 ble DS «Røst» rekvirert av den tyske okkupasjonsmakten, og benyttet under tvangsevakueringen av Finnmark. I mars 1951 ble skipet solgt til Høvding Skipsopphuggeri i Sandnessjøen for å brukes under opprydningsarbeidet ved vraket av det tyske slagskipet «Tirpitz». I 1952 sank DS «Røst» nær vraket av «Tirpitz» med 100 tonn ammunisjon ombord. Hun ble senere hevet og hugget opp.

## Skipet
Ved levering var DS «Røst»s tonnasje 290,4 bruttoregistertonn, 169,95 nettoregistertonn, og lasteevnen var 100 dødvekttonn. Etter ombyggingen i 1912 var tonnasjen 379 bruttoregistertonn, og 210 nettoregistertonn. Hovedmaskinen var en trippel ekspansjon dampmaskin med arbeidstrykk 170 psi, bygd ved Trondhjems Mekaniske Værksted. Oppgitt ytelse var 390&nbsp;ihk (indikerte hestekrefter) og 65 nhk (nominelle hestekrefter), noe som ga en toppfart på 12 knop. I 1907 var skipet sertifisert for 81 passasjerer i kystfart, og 147 i innaskjærsfart (lokalfart). Samme år besto mannskapet (i tillegg til kapteinen) av 6 i forpleining, 4 offiserer, og 8 dekks/maskinfolk.

## Se også
*Liste over hurtigruteskip

## Referanser


## Kilder
* Dag Bakka jr. – *Hurtigruten: Sjøveien mot nord* (side 70). Seagull Publishing, 2003 – ISBN 82-91258-17-1
* *Aarbog for Norges handelsmarine 1907* (side 138) - Sjøfartskontoret, Kristiania 1908. 
* Omfattende uoffisiell side om hurtigrutene Besøkt 11. november 2008
* Tysk side om hurtigrutene Besøkt 11. november 2008
* Mike Bents hurtigrutesider – DS Røst (engelsk) Besøkt 11. november 2008

## Eksterne lenker
Allround-VM på skøyter 1936, kvinner

**Allround-VM på skøyter 1936, kvinner** ble arrangert i Stockholm, Sverige den 26. og 27. februar 1936 og var det første offisielle verdensmesterskap for kvinner.  
Kit Klein fra USA ble den første offisielle kvinnelige verdensmester på skøyter.

## Distanse medaljører

## Sammenlagt

## Kilder
* 

## Eksterne lenker
* 
* 
*  Resultater på www.ISU.html.infostradasports.com sine sider
*  Medaljefordeling nasjonsvis og resultater på The-Sports.org
Holmestrandfjorden

**Holmestrandfjorden** er en liten fjord eller et sund i Ytre Oslofjord mellom Holmestrand i Vestfold og øya Langøya. Øst og nord for Holmestrandfjorden ligger Breiangen og i nordvest glir fjorden over i Sandebukta mot Selvik.

Holmestrandfjorden er cirka 8 kilometer lang mellom Sandebukta og Mulodden ved Holmestrand.

## Referanser
Allround-VM på skøyter 1937, kvinner

**Allround-VM på skøyter 1937, kvinner** ble arrangert i Davos, Sveits lørdag den 30. og søndag den 31. januar 1937 og var det andre offisielle verdensmesterskap for kvinner. Mesterskapet ble avholdt samme helg og samme sted som EM 1937 for menn.

Laila Schou Nilsen fra Norge ble verdensmester etter å ha satt verdensrekord på samtlige fire distanser. Også norske Synnøve Lie gikk under de da gjeldende verdensrekordene på tre distanser.

## Medaljevinnere
;Sammenlagtmedaljer

;Distansemedaljer

## Sammenlagt

## Referanser


## Kilder
* 

## Eksterne lenker
*  Allround-VM på skøyter 1937, kvinner på www.speedskatingnews.info
* 
*  Resultater på www.ISU.html.infostradasports.com sine sider
*  Medaljefordeling nasjonsvis og resultater (ikke komplett, Ruth Hiller er ikke tatt med.) på The-Sports.org
;Avisartikler
* 
* 
*
Træla

**Træla** er et fjordbasseng i Ytre Oslofjord mellom selve Oslofjorden og Nøtterøy. Bassenget er en del av havnebassenget til Tønsberg og nord for øyene Føynland og Husøy. 

Kanalen er et lite sund som går fra Træla mellom Nøtterøy og fastlandet til Byfjorden, som er en del av Tønsbergfjorden, lenger vest. 

Træla er opptil 3,5 km lang og opptil 1 km bred på det bredeste. 


File:Nøtterøy, utsikt mot Teie (14416763018).jpg|Flyfoto, trolig fra 1950-tallet, av nordre del av Nøtterøy med Teie foran og Tønsberg bak med fjordbassenget Træla til høyre.
File:Teie og Tønsberg (14610687132).jpg|Kanalen mellom Nøtterøy og Tønsberg med del av Træla foran til høyre i bidlet.1967 
File:Kaldnes Mekaniske Verksted (14607948961).jpg|Flyfoto fra rundt 1947 som viser Kaldnes Mekaniske Verksted på Kaldnes nord på Nøtterøy med Byfjorden foran og Træla på østre side av kanalen bak.
File:Teie (14416929517).jpg|Flyfoto av Nøtterøy, trolig fra 1950-tallet, med Teie foran, Føynland i bakgrunnen og del av Træla til venstre.


## Referanser
Årefjorden

**Årefjorden** er en liten fjordarm i Ytre Oslofjord. Den strekker seg cirka 1,5 km nordover fra Årefjordtangen i Moss kommune i Østfold.
Rauøyfjorden

**Rauøyfjorden** eller **Rauerfjorden** er en liten fjord, eller egentlig et sund, i Ytre Oslofjord mellom Rauer og Engelsviken i Fredrikstad kommune. Sundet er om lag 4,5 km langt og 1,5 km bredt.
John Lyons

**John Joseph «Sharkey» Lyons** (født 31. mars 1900, død 15. januar 1971) var en amerikansk ishockeyspiller som deltok under vinter-OL 1924 i Chamonix.

Lyons vant en olympisk sølvmedalje i ishockey under vinter-OL 1924 i Chamonix. Han spilte på det amerikanske laget som kom på andreplass i OL-turneringen bak Canada. De begge transatlantiske lagene dominerte stort, USA vant sine tre kamper i gruppespillet med sammenlagt 52-0; Belgia 19-0, Frankrike 22-0 og Storbritannia 11-0. I semifinalen beseiret de Sverige med 20-0. USA tapte finale mot Canada med 1-6. OL-turneringen i ishockey var også verdensmesterskapet i ishockey. Spillerne på USAs OL- og VM-lag var Clarence John Abel, Herbert Drury, Alphonse Lacroix, John Langley, John Lyons, Justin McCarthy, Willard Rice, Irving Small og Frank Synott

## OL-medaljer
* 1924  Chamonix -  Sølv  i ishockey (USA)

## VM-medaljer
* 1924  Chamonix -  Sølv  i ishockey (USA)

## Referanser


## Eksterne lenker
*
Kljutsjevskaja Sopka

**Kljutsjevskaja Sopka** (russisk Ключевская сопка) er en stratovulkan og det høyeste fjellet på Kamtsjatkahalvøya i Russland og den høyeste aktive vulkanen i Eurasia. Den bratte, symmetriske kjeglen ligger bare 100 km fra Beringhavet. Vulkanen er en del av UNESCOs verdensarvliste som *Vulkaner på Kamtsjatka*.

Kljutsjevskaja Sopkas første utbrudd ble registrert i 1697 og vulkanen har nesten vært konstant aktiv siden den gang, som med mange av nabovulkanene. Den ble første gang besteget i 1788 av Daniel Gauss og to andre medlemmer av Billings-ekspedisjonen. Ingen andre var på toppen av fjellet før 1931, da flere klatrere mistet livet på vei ned på grunn av fykende lava. Siden denne faren fremdeles eksisterer er det få andre som har vært på toppen. 

Kljutsjevskaja Sopka regnes som et hellig fjell for de innfødte i området og av disse sett på som et sted der jorden ble skapt. Andre vulkaner i regionen har lignende betydning, men Kljutsjevskaja Sopka er den mest hellige av disse. Det sies at guden Volkov skapte verden og at dette var stedet han holdt jorda slik at akkurat dette stedet ikke ble lukket og gjort ferdig. 

## Utbruddet i 2008

Fra tidlig i januar 2007 begynte Kljutsjevskaja Sopka en ny utbruddssyklus. 28. juni 2007 kom det kraftigste utbruddet i syklusen og asken som ble kastet opp i atmosfæren nådde en høyde på 10&nbsp;000 meter og drev vestover og påvirket flytrafikken mellom Amerika og Asia. Aske falt ned på øya Unimak i Alaska. 

## Kilder
* Smithsonian Institution Global Volcanism Program: Kljutsjevskaja Sopka''

## Eksterne lenker
* Live webkamera
* Klyuchevskaya på Peakware
EM på skøyter 1965, menn

**EM på skøyter 1965, herrer** ble avholdt på Nya Ullevi i Göteborg, Sverige den 30. og 31. januar 1965 med 28 deltakere fra 10 nasjoner.

Sovjetrussiske Eduard Matusevitsj vant mesterskapet foran norske Per Ivar Moe og sovjetrussiske Viktor Kositsjkin. 

## Medaljevinnere
;Sammenlagtmedaljer

;Distansemedaljer

## Sammenlagt

## Eksterne lenker
*  for EM på skøyter 1965 for menn.

;Videoer på YouTube
*  med 42min 28sek
*  med 2min 30sek
Helge Dahl

**Helge Dahl** (født 1943) er en norsk forfatter og lektor. Han arbeidet fram til pensjonsalder ved Gjøvik videregående skole som faglærer innen religion, norsk, tysk og italiensk. 

## Utgivelser
* * Bjørnson i Roma: europeer på klassisk grunn*, Oslo 2008. ISBN 9788276310993
EM på skøyter 1964, menn

**EM på skøyter 1964, menn** ble avholdt på Bislett stadion i Oslo, Norge den 18. og 19. januar 1964 med 31 deltakere fra 11 nasjoner.

Sovjetestiske Ants Antson vant mesterskapet foran sovjetrussiske Jurij Jumasjev og norske Per Ivar Moe.

## Medaljevinnere
;Sammenlagtmedaljer

;Distansemedaljer

## Sammenlagt
(Tall) bak tid er plassering.

: NCxx = ikke kvalifisert for siste distanse, 10 000 m.

## Eksterne lenker
* 
* 
* 
*  Resultater på The-Sports.org
Maudheimekspedisjonen

**Maudheimekspedisjonen** (også omtalt som **Norsk-britisk-svenske antarktisekspedisjon**, forkortet *NBSX* eller *NBSAE*) var navnet på en norsk-britisk-svensk ekspedisjon til Antarktis under ledelse av John Schelderup Giæver i perioden 1949-1952. Ekspedisjonen ble bekostet og organisert av en komité av britiske, svenske og norske eksperter, med professor Harald Ulrik Sverdrup som formann og var den første virkelige internasjonale vitenskapelige ekspedisjon til Antarktis. Store deler av det vestlige Dronning Maud Land ble kartlagt og ekspedisjonen ble en modell for senere ekspedisjoner til Antarktis.

Navnet på ekspedisjonen kommer fra overvintringsstasjonen Maudheim (71°03'S, 10°55'V) som ble opprettet i forbindelse med ekspedisjonen. Flere depoter og hytter for overnatting og oppbevaring av utstyr ble reist. Fra disse basene ble det gjort utallige turer, den lengste varte i åtti dager. Tre av ekspedisjonsmedlemmene omkom 24. februar 1951 da de på en testtur med en overhalt weasel ble overrasket av tåke. Kjøretøyet havnet i vannet da de for sent oppdaget at over hundre meter av isbremen hadde kalvet. Kun fotografen Stig Hallgren overlevde ulykken, da han etter 13 timer drivende på et isflak ble reddet av sine kolleger.

Alle ekspedisjonsmedlemmene mottok Maudheimmedaljen.

## Ekspedisjonsmedlemmene

## Se også

* Liste over antarktisekspedisjoner
* Quarisen
* Jelbartisen
* Ekströmisen

## Referanser


## Litteratur

* 

## Eksterne lenker
* Kart over Maudheim
Michael Moorer

**Michael Moorer** (født 12. november 1967) er en amerikansk tungvektsbokser. Han er en av få som har blitt verdensmester i både lett tungvekt og tungvektsklassen. I løpet av karrieren hadde han noen av de mest anerkjente trenerne i boksesporten. Både Emanuel Stewart  og Teddy Atlas var trenere, og begge har i eftertid uttalt at Moorer var en vanskelig person å samarbeide med. Som utøver i lett tungvekt rensket han hele divisjonen med å vinne på knockout i alle kampene.

I 1994 slo Moorer Evander Holyfield på poeng og vant mesterbeltene i IBF og WBA. Moorer tapte titlene samme år til 45 år gamle George Foreman som slo ut Moorer i tiende runde. Moorer ledet kampen med maksimal margin da han ble truffet av Foremans høyre.

Moorer gjenvant IBF-tittelen i en splittet poengseier over tyske Axel Schulz i 1996, men tapte året etter i returkampen mot Evander Holyfield, der ble slått ned fem ganger.  

Moorer har i løpet av karrieren beseiret en rekke gode boksere, deriblant Bert Cooper, James «Bonecrusher» Smith, Frans  Botha  og Levi Billups. I 2002 avsluttet David Tua Moorers karriere ved å slå ham ut i løpet av tredve sekunder. 

Etter mislykkede forsøk på comeback har Moorer arbeidet som livvakt for golfesset Tiger Woods.

Hans karriere omfatter fire tap og 52 seire. 

## Referanser


## Eksterne lenker
*
Allround-VM på skøyter 1938, kvinner

**Allround-VM på skøyter 1938, kvinner** ble arrangert på Frogner stadion i Oslo, Norge onsdag den 9. og torsdag den 10. februar 1938.   
Laila Schou Nilsen fra Norge forsvarte sin tittel fra 1937 og ble verdensmester.

## Medaljevinnere
;Sammenlagtmedaljer

;Distansemedaljer

## Sammenlagt

## Kilder
* 

## Eksterne lenker
* 
* 
*  Resultater på www.ISU.html.infostradasports.com sine sider
*  Medaljefordeling nasjonsvis og resultater (ikke komplett, mangler Inger Jørgensen og Ingeborg Larsen.) på The-Sports.org
;Avisartikler
* 
* 
*
Hummerbakkfjorden

**Hummerbakkfjorden** (også skrevet **Hummarbakkfjorden**) er en fjord i Larvik kommune i Vestfold. Den er kalt opp etter Hummerbakken, som ligger på østsiden av fjorden. Innløpet til Hummerbakkfjorden ligger mellom Kinnhalvøya med Trafjorden på andre siden og Varden. Fjorden er cirka 1,5 kilometer lang.

Det ligger tre campingplasser langs strandlinjen, en helt i bunnen og to langs vestsiden.

## Referanser
Alphonse Lacroix

**Alphonse Albert «Frenchy» Lacroix** (født 21. oktober 1898, død 12. april 1973 i Maine) var en amerikansk ishockeyspiller som deltok under vinter-OL 1924 i Chamonix.

Lacroix vant en olympisk sølvmedalje i ishockey under vinter-OL 1924 i Chamonix. Han spilte på det amerikanske laget som kom på andreplass i OL-turneringen bak Canada. De begge transatlantiske lagene dominerte stort, USA vant sine tre kamper i gruppespillet med sammenlagt 52-0; Belgia 19-0, Frankrike 22-0 og Storbritannia 11-0. I semifinalen beseiret de Sverige med 20-0. USA tapte finale mot Canada med 1-6. OL-turneringen i ishockey var også verdensmesterskapet i ishockey. Spillerne på USAs OL-lag var;  Clarence John Abel, Herbert Drury, Alphonse Lacroix, John Langley, John Lyons, Justin McCarthy, Willard Rice, Irving Small og  Frank Synott.

## OL-medaljer
* 1924  Chamonix -  Sølv  i ishockey (USA)

## VM-medaljer
* 1924  Chamonix -  Sølv  i ishockey (USA)

## Referanser


## Eksterne lenker
*
Ødegardsfjorden

**Ødegardsfjorden** er en liten fjord i Larvik kommune i Vestfold. Den strekker seg ikke mere enn i underkant av én kilometer nordover fra Skagerrak og er mere for en bukt å regne. Vest for Ødegardsfjorden ligger Trafjorden og i øst ligger Naverfjorden.
Naverfjorden

**Naverfjorden** er en liten fjord i Larvik kommune i Vestfold. Den har innløp fra Skagerrak og strekker seg to kilometer nordover.

Anvik ligger på vestsiden av fjorden. Det ligger flere campingplasser langs Naverfjorden. Innerst i fjorden ligger Stretere camping. En familiecamping som har blitt drevet av familien Stretere i flere generasjoner.  

## Referanser
Mittenwald

**Mittenwald** er en kjøpstad i Landkreis Garmisch-Partenkirchen i den tyske delstaten Bayern. 

## Geografi
Mittenwald ligger på rundt 920 meters høyde i øvre Isardal, knapt 100 kilometer sør for München og like ved grensen til Østerrike.
Vest for byen ligger fjellkjeden Wetterstein og over rager Karwendels topper. Elven Isar renner langs byens østside. 
## Historie

I antikken gikk romerveien Via Claudia Augusta gjennom Mittenwald. Keiser Claudius lot veien bygge for å forbinde Augsburg (Augusta Vindelicum) med Bolzano (Pons Drusi). 

Mittenwalds opprinnelse kan spores tilbake til en rydningsplass i Scharnitzwald. Første omtale i et dokument stammer fra 1096 hvor det heter at stedet ligger «in media silva» (midt i skogen). I 1305 fikk byen kjøpstadsrettigheter.

Skogene dannet grunnlaget for en omfattende tømmerfløting, og byens fløterlaug kunne ha over 20 mestre og tallrike svenner.

Jernbanelinjen Garmisch-Partenkirchen – Innsbruck (Mittenwaldbahn) sto ferdig i 1912 og dermed kom turismen til stedet.

I 1930-årene var Mittenwald garnison og utdannelsessentrum for Wehrmachts bergjegere, og siden 1956 for Bundeswehrs.

## Næringsliv

I dag er den aller største hovedinntektskilden turisme, først og fremst skisport og fjellvandring. 24. juli 2005 ble det åpnet et sentrum for Nordic Walking og Mittenwald er hyppig brukt som startsted for Transalp Challenge, et etapperitt på terrengsykkel over Alpene.

Mittenwald har ca. 10 selvstendige fiolinbyggermestre og er et av Tyskland sentra for fiolinbygging. En statlig fagskole for fiolinbygging underviser rundt 45 studenter. Det finnes også et fiolinbyggermuseum.

## Severdighter
* Fiolinbygger- og lokalmuseum, Ballenhausgasse 3
* Vandring til Lautersee og Ferchensee eller til Hohen Kranzberg (stolheis)
* Gondolbane til Westliche Karwendelspitze med Mittenwalder Klettersteig
* Sykkeltur til Isars utspring

## Kjente personer fra Mittenwald
* Martina Glagow Skiskytter

## Eksterne lenker
* 
* Fiolinbyggemuseum (tysk)
* Bilder fra Mittenwald og omegn (tysk)
Asaphidion

***Asaphidion***  er en slekt av billene i delgruppen (underfamilien) skyggeløpere (Trechinae) i familiegruppen løpebiller. 

## Utseende
Små, stort sett mørke løpebiller. Fasettøynene er store og utstående. På maksillarpalpene er det ytterste leddet redusert til en liten tapp.

## Utbredelse
Slekten har en holarktisk utbredelse.

## Systematisk inndeling
Systematikken følger Carabidae of the World

* ordenen biller,** Coleoptera** Linnaeus, 1758
** underordenen Adephaga Schellenberg, 1806
*** overfamilien løpebiller og vannkalver, **[[Caraboidea]]** Latreille, 1802
**** familien  ** [[løpebiller]]**, Carabidae Latreille, 1802
***** underfamilie **[[skyggeløpere]]** Trechinae Bonelli, 1810
****** stammen Bembidiini Stephens, 1827 
******* delgruppe Bembidiina Stephens, 1827 
******** Slekten *Asaphidion* Des Gozis, 1886  
********* *[[Asaphidion alaskanum]]* Wickham, 1919
********* *[[Asaphidion angulicolle]]* (A. Morawitz, 1862)
********* *[[Asaphidion austriacum]]* Schweiger, 1975
********* *[[Asaphidion caraboides]]* (Schrank, 1781)
********* *[[Asaphidion championi]]* Andrewes, 1924
********* *[[Asaphidion cuprascens]]* Andrewes, 1925
********* *[[Asaphidion cupreum]]* Andrewes, 1925
********* *[[Asaphidion curtum]]* (Heyden, 1870)
********* *[[Asaphidion cyanicorne]]* (Pandelle, 1867)
********* *[[Asaphidion cyprium]]* Maran, 1934
********* *[[Asaphidion delatorrei]]* Uyttenboogaart, 1928
********* *[[Asaphidion domonense]]* Minowa, 1932
********* *[[Asaphidion fabichi]]* Maran, 1934
********* *[[Asaphidion festivum]]* (Jacquelin du Val, 1851)
********* *[[Asaphidion flavicorne]]* (Solsky, 1874)
********* *[[Asaphidion flavipes]]* (Linne, 1761)
********* *[[Asaphidion formosum]]* Andrewes, 1935
********* *[[Asaphidion fragile]]* Andrewes, 1925
********* *[[Asaphidion ganglbaueri]]* J. Muller, 1921
********* *[[Asaphidion granulatum]]* Andrewes, 1925
********* *[[Asaphidion griseum]]* Andrewes, 1925
********* *[[Asaphidion indicum]]* (Chaudoir, 1850)
********* *[[Asaphidion nadjae]]* Hartmann, 2001
********* *[[Asaphidion nebulosum]]* (P. Rossi, 1792)
********* *[[Asaphidion obscurum]]* Andrewes, 1925
********* *[[Asaphidion ornatum]]* Andrewes, 1925
********* *[[Asaphidion pallipes]]* (Duftschmid, 1812)
********* *[[Asaphidion pictum]]* (Kolenati, 1845)
********* *[[Asaphidion rossii]]* (Schaum, 1857)
********* *[[Asaphidion semilucidum]]* (Motschulsky, 1862)
********* *[[Asaphidion stierlini]]* (Heyden, 1880)
********* *[[Asaphidion substriatum]]* Andrewes, 1925
********* *[[Asaphidion subtile]]* Breit, 1912
********* *[[Asaphidion tenryuense]]* Habu, 1954
********* *[[Asaphidion transcaspicum]]* (Semenov, 1889)
********* *[[Asaphidion triste]]* Andrewes, 1935
********* *[[Asaphidion ussuriense]]* Jedlicka, 1965
********* *[[Asaphidion viride]]* Andrewes, 1925
********* *[[Asaphidion weiratheri]]* Netolitzky, 1935
********* *[[Asaphidion yukonense]]* Wickham, 1919

## Referanser


## Eksterne lenker
* 
* ''Asaphidion'' – Tree of Life engelskspråklig
* ''Asaphidion'' – Database Carabidae of the World – engelskspråklig
* ''Asaphidion'' - Fauna Europaea - engelskspråklig
* Norsk Entomologisk forening
Limonitt

**Limonitt** (FeO(OH)·nH2O eller **brunjernstein** er en betegnelse på ureint hydrert jernoksid som består av en brun masse uten synlige krystaller. Limonitt er ikke navnet på et mineral, men en substans som vanligvis består av for det meste goethitt med en del ureinheter som maghemitt, hematitt, lepidocrocitt, hisingeritt og pitticitt.

## Forekomst
I Norge forekommer limonitt i myrer og noen innsjøer, og er da det vi kaller myrmalm eller sjømalm, etter hvor det er blitt funnet. Sees ellers ofte som brunt belegg på fjellsider der det er blitt avsatt fra oksidering av jernmineraler som pyritt.

## Se også
*Jernvinne
*Myrmalm
Allround-VM på skøyter 1939, kvinner

**Allround-VM på skøyter 1939, kvinner** ble arrangert på Ratina Stadion i Tammerfors, Finland, søndag den 26. og mandag den 27. februar 1939.

Verné Lesche fra Finland ble verdensmester.

Nederlandske Gonne Donker ble diskvalifisert på  meter etter en protest fra Zofia Nehringowa. Norske Undis Blikken var påmeldt, men startet ikke.

## Medaljevinnere
;Sammenlagtmedaljer

;Distansemedaljer

## Sammenlagt

## Referanser


## Kilder
* 

## Eksterne lenker
* 
* 
*  Resultater på www.ISU.html.infostradasports.com sine sider
*  Medaljefordeling nasjonsvis og resultater (ikke komplett, mangler Gonne Donker.) på The-Sports.org
* Jouko Nieminen: Jääkenttien kiitäjät: Suomen Luisteluliitto 1908–2010, s. 55 (med bilde av deltakere), 344 (finske medaljører)
Cillenus lateralis

***Cillenus lateralis***  er en bille og den eneste i slekten *Cillenus*, i delgruppen (underfamilien) skyggeløpere (Trechinae) i familiegruppen løpebiller. Systematikken følger Carabidae of the World

Den finnes sørvest i Europa og i Marokko i Nord-Afrika. Den er ikke registrert i Norge. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Cillenus lateralis'' – Database Carabidae of the World – engelskspråklig
* ''Cillenus lateralis'' - Fauna Europaea - engelskspråklig
* Norsk entomologisk forening
Trafjorden

**Trafjorden** er en liten fjord i Brunlanes, Larvik kommune i Vestfold. Fjorden er mere for en smal bukt å regne og er ikke mer enn cirka 750 meter lang. Innerst i fjorden ligger feriestedet «Kinnsbakken feriehjem». Kinnhalvøya ligger mellom Trafjorden og Hummerbakkfjorden i vest og utgjør et naturreservat med svartorskog i tillegg til flere lokalt utryddingstruede plantearter 

## Referanser
Lahellefjorden

**Lahellefjorden** er en liten fjordarm i Tønsbergfjorden i Vestfold. Den strekker seg cirka tre kilometer fra innløpet mellom Natholmen og øya Møyern og innover til Lahelle i Sandefjord kommune.

## Referanser
Frank Synott

**Francis «Frank» Allen Synott** (født 28. januar 1889 i New Brunswick i  Canada, død 12. oktober 1945) var en amerikansk ishockeyspiller som deltok under sommer-OL 1920 i Antwerpen vinter-OL 1924 i Chamonix.

Synott vant en olympisk sølvmedalje i ishockey under vinter-OL 1924 i Chamonix. Han spilte på det amerikanske laget som kom på andreplass i OL-turneringen bak Canada. De begge transatlantiske lagene dominerte stort, USA vant sine tre kamper i gruppespillet med sammenlagt 52-0; Belgia 19-0, Frankrike 22-0 og Storbritannia 11-0. I semifinalen beseiret de Sverige med 20-0. USA tapte finale mot Canada med 1-6. OL-turneringen i ishockey var også verdensmesterskapet i ishockey. Spillerne på USAs OL-lag var;  Clarence John Abel, Herbert Drury, Alphonse Lacroix, John Langley, John Lyons, Justin McCarthy, Willard Rice, Irving Small og  Frank Synott.

Frank Synott er én av få som har tatt medalje i både sommer- og vinter-OL.

## OL-medaljer
* Sommer-OL 1920  Antwerpen -  Sølv i ishockey (USA) 
* Vinter-OL 1924  Chamonix -  Sølv i ishockey (USA)

## VM-medaljer
* 1920  Antwerpen -  Sølv  i ishockey (USA) 
* 1924  Chamonix -  Sølv  i ishockey (USA)

## Referanser


## Eksterne lenker
*
Allround-VM på skøyter 1947, kvinner

**Allround-VM på skøyter 1947, kvinner** ble arrangert i Drammen, Norge den 8. og 9. februar 1947.   
Verné Lesche fra Finland forsvarte sin tittel fra 1939 og ble verdensmester. Mesterskapet i 1947 var det første mesterskapet siden 1939.

## Distanse medaljører

## Sammenlagt

## Kilder
* 

## Eksterne lenker
* 
* 
*  Resultater på www.ISU.html.infostradasports.com sine sider
*  Medaljefordeling nasjonsvis og resultater (ikke komplett, mangler Lorry Knudsen og Randi Thorvaldsen.) på The-Sports.org
Stølefjorden

**Stølefjorden** er en fjord helt sør i Kragerø kommune. Den har innløp ved Fengesholmen og ligger vest for Rødskjærgapet. Den strekker seg 4 km vestover i området nord for Portør. Fjorden fortsetter som Haslumkilen som ender opp ved Levang. Hele dette sjøområdet har en lengde på cirka 7 km.
Mayrhofen

**Mayrhofen** er det viktigste stedet i dalen Zillertal, Tirol, Østerrike med det tredje største flateinnholdet av kommunene i Tirol. 
Stedet ligger innerst i Zillertal øst for Ziller, en sideelv til Inn. 

## Turisme
Turismen utviklet seg etter at det fra 1879 ble bygget redningshytter i de alpine regionene rundt Zillertal. Åpningen av Zillertalbahn i 1902 stimulerte turismen ytterligere.

Skiheisene Penkenbahn (bygd i 1954) og Ahornbahn (bygd i 1969) gjorde Mayrhofen til et internasjonalt kjent feriested.

Vinter-, sommer- og kongressturisme (Europahaus) sørger årlig for 1,3 millioner overnattinger og gjør Mayrhofen til den nest største turistdestinasjonen i Tirol.

I Zillertal finnes det 630 km med skitraseer og et helårs skianlegg på Hintertux-breen. Mayrhofen har et velorganisert nett av stier for fjellvandring og terrengsykling.

## Severdigheter
Den nye Ahornbahn ble satt i drift i desember 2006, og er med sine 160-personers kabiner den største gondolbanen i Østerrike. Størrelsen gjør at den kan brukes som en hengende restaurant. 

Den pyramideformede *Schneekarhütte* på Horberg, 2250 moh er vel verdt et besøk både fordi det er en arkitektonisk perle og et godt spisested.

## Referanser


## Eksterne lenker
* 
* http://www.mayrhofen.at/
* http://www.zillertal.at/
Alpbachtal

**Alpbachtal** er en sidedal til Inntal, og ligger i Tirol, Østerrike. Navnet Alpbachtal stammer fra bekken *Alpbach* som renner gjennom hele dalen. Zillertal og Wildschönau er de nærmeste dalene.

De høyeste fjellene i Alpbachtal er
* Große Galtenberg (2425 moh)
* Sonnenjoch (2287 moh)
* Standkopf (2228 moh)
* Wiedersberger Horn (2128 moh)
* Schatzberg (1900 moh)
* Gratlspitze (1899 moh)
* Loderstein (1830 moh)
* Reitherkogel (1337 moh)

Turisme er hovedinntektskilden sommer som vinter. På sydsiden av Wiedersberger Horn ligger et stort skianlegg med to gondolbaner og 15 heiser. Det finnes også et mindre skianlegg med en gondolbane og fire heiser ved Reith im Alpbachtal.

Det er to kommuner i dalen: Reith im Alpbachtal og Alpbach.
Paronyki

**Paronyki** er en betennelse av hud og vevet under huden ved kanten av en negl.

Den vanlige årsaken til denne infeksjonen er at neglen trekker huden fremover når neglen vokser. Hvis neglen er klippet for kort vil hjørnet av neglen dra med seg hud på siden av neglen fremover. Dette er hjørnet mellom sidekanten av neglen og den fremre neglekanten som er klippet. Hud som står på strekk over tid vil bli betent.
 

Det er vanligvis nødvendig med penicillinkur for å få behandlet tilstanden. Pasienten må instrueres i å trekke huden foran hjørnet av neglen ut til siden, eller under neglen, slik at neglen ikke får trukket huden med seg fremover når neglen vokser.

Paronyki kan også oppstå ved små skader av neglebåndet som gir tilgang for bakterier og sopp under huden omkring neglen. 

## Svullfinger
Betennelsen kan utvikle seg til en pusshule som det kan bli nødvendig å tømme med snitt i huden, gjerne med en skalpell.

Forebyggelse av paronychi skjer ved at pasienten passer på å unngå å klippe neglen så kort at hudfold legger seg foran neglen. Overdreven bruk av vann og vaskemidler og skarpe gjenstander mot huden rundt neglen bør unngås.
Allround-VM på skøyter 1948, kvinner

**Allround-VM på skøyter 1948, kvinner** ble arrangert i Åbo, Finland 13. og 14. februar 1948. Marija Isakova fra Sovjetunionen ble verdensmester.

## Distanse medaljører

## Sammenlagt

## Eksterne lenker
*  
*  
*  Sammenlagt-medaljer og resultater for damer på The-Sports.org
*
EM på skøyter 1891, menn

Det **uoffisielle EM på skøyter 1891, herrer** ble avholdt på Heiligengeistfeldbahn, St. Pauli, Hamburg, Tyskland den 23. og 24. januar med 16 utøvere fra 5 nasjoner, og blir regnet for å være det første uoffisielle europamesterskapet i hurtigløp på skøyter. 

Ettersom ingen utøver klarte å vinne minst to distanser under mesterskapet ble ingen løper kåret som Europamester. 

## Resultater
### 23. januar, 1. dag
#### 1/3 engelsk mil (536 meter)

#### 1 [[engelsk mil]] (1609 meter)
 

### 24. januar, 2. dag
Svært dårlige isforhold denne dagen.
#### 3 engelske mil (4828 meter)

## Sammenlagt
Datidens kåring av europamestere skulle skje om noen av løperne vant minst 2 av 3 løp, noe som ikke skjedde i dette mesterskapet. Dermed ble det ikke kåret mester dette året.
Tall bak tid er plassering.

## Eksterne lenker
* 
* 
*
James Marshall

**James Marshall** er navnet til flere personer:

* James Marshall, en am. skuespiller født 1967. (*Twin Peaks*)
* James Marshall, en am. regissør og TV-produsent.
* James William Marshall, en am. politiker f. 1844 – d. 1911.
* James William Marshall, en am. postmester (U.S. Postmaster General) (f. 1822, d. 1910)
Kragerøfjorden

**Kragerøfjorden** er en fjord i Kragerø kommune i Telemark. Den er hovedinnseilingslei inn mot Kragerø by. Fjorden har innløp mellom Vestre Rauane og Sjursholmane og strekker seg cirka 6 kilometer nordvestover mot Kragerø og Tåtøy. Vestover fra Tåtøy fortsetter fjorden videre som Kilsfjorden, og nordøstover som Bærøyfjorden.

## Referanser
Kjøpmannsfjorden

**Kjøpmannsfjorden** er en fjord i Kragerø kommune mellom øyene Gumøy og Langøy i øst og Bærøy og Borteid. Fjorden har en lengde på litt over 4 kilometer fra Sauøya i sør til Halsekilen i nord. Halsekilen går østover mot Eksefjorden.

## Referanser
Stefan Petzner

**Stefan Petzner** (født 17. januar 1981 i Tamsweg) er en østerriksk politiker og tidligere journalist. Han overtok som formann for Bündnis Zukunft Österreich (BZÖ) etter Jörg Haiders død. Petzner var en nær medarbeider av Haider.

Stefan Petzner studerte kommunikasjonsvitenskap ved Alpen-Adria-Universität Klagenfurt. I 2004 ble han utnevnt til pressetalsmann for guvernør Jörg Haider i Kärntens delstatsregjering. Han ble nestleder og generalsekretær i BZÖ i juni 2006, og ledet partiets valgkamp ved de nasjonale valgene i 2006 og 2008, samt partiets valgkamplignende sommerkampanje i 2007.

Etter Haiders død ble han utpekt til ny partiformann.

Petzner omtalte etter Haiders død Haider som mannen i sitt liv, noe som ledet til spekulasjoner om et forhold mellom Haider og Petzner.

## Referanser


## Eksterne lenker
* Biografi på ORFs nettsider